**Tájékoztató talajterhelés díjról**

A környezetterhelési díjról szóló 2003. évi LXXXIX. törvény, valamint Egercsehi Községi Önkormányzat Képviselő-testületének 6/2016. (II.24.) önkormányzati rendelete értelmében talajterhelési díjat kell fizetni azon ingatlantulajdonosnak, aki a műszakilag rendelkezésre álló közcsatornára nem köt rá.

**Hatályos rendelet**

<https://or.njt.hu/eli/379106/r/2016/6>

A talajterhelési díjat önadózás útján a kibocsátónak kell megállapítania.

A talajterhelési díjról a bevallást az előző év fogyasztási adatai alapján önadózással kell teljesíteni. A talajterhelési díjat a bevallás benyújtásával egyidejűleg kell megfizetni.

**Határidő**

A bevallás benyújtásának és a bevallott talajterhelési díj megfizetésének határideje **minden év március 31. napja.**

**Bevallás benyújtásának helye**

Egercsehi Közös Önkormányzati Hivatal

3341 Egercsehi, Egri út 8.

Az elektronikus levél (e-mail) nem minősül elektronikus ügyintézési formának, elektronikus kapcsolattartásnak, ezért egy olyan beadvány, melyet e-mail útján terjesztenek elő, joghatás kiváltására nem alkalmas. **Az adatbejelentést személyesen, postai úton vagy ügyfélkapun keresztül (** [**https://ohp-20.asp.lgov.hu/**](https://ohp-20.asp.lgov.hu/) **) szükséges benyújtani.**